b'\n_START_ARTICLE_\nSteve Cook\n_START_PARAGRAPH_\nSteve Anthony Cook (s. 19. huhtikuuta 1991 Hastings) on englantilainen jalkapalloilija, pelipaikaltaan keskuspuolustaja. H\xc3\xa4n edustaa Englannin Valioliigassa pelaavaa Bournemouthia._NEWLINE_Cook aloitti liigauransa kaudella 2008\xe2\x80\x932009 Brighton & Hove Albionissa, joka tuolloin pelasi kolmannella sarjatasolla ykk\xc3\xb6sliigassa. Seuraavina vuosina h\xc3\xa4n pelasi lainasopimuksilla Englannin liigan alapuolellakin olevissa sarjoissa. Lokakuussa 2011 h\xc3\xa4n siirtyi Bournemouthiin ja vuoden 2012 tammikuussa seura osti h\xc3\xa4net omakseen. T\xc3\xa4m\xc3\xa4n j\xc3\xa4lkeen h\xc3\xa4n on pelannut Bournemouthissa mestaruussarjaa 84 ottelua ja tehnyt niiss\xc3\xa4 kahdeksan maalia sek\xc3\xa4 Valioliigaa kauden 2018\xe2\x80\x932019 loppuun menness\xc3\xa4 139 ottelua, joissa h\xc3\xa4n on tehnyt yhdeks\xc3\xa4n maalia. Brightonissa h\xc3\xa4n pelasi yhden mestaruussarjaottelun tammikuussa 2012.'